**UDKAST[[1]](#footnote-1)**

**TILSAGN OM BETINGET TILSKUD TIL […] KOMMUNE**

**VEDRØRENDE**

**[…]**

**[DATO]**

Dette tilsagn om betinget tilskud (”**Tilsagnet**”) er afgivet af

* + 1. Den Sociale Investeringsfond S/I, CVR-nr. 40056823, Holmens Kanal 22, 1060 København K (”**DSI**”)

og accepteret af

* + 1. [KOMMUNE], CVR-nr. […], [ADRESSE], [POSTNR. OG BY] (”**Kommunen**”)

(DSI og Kommunen individuelt en ”**Part**” og kollektivt ”**Parterne**”).

# Indledning

Det er Kommunens erfaring, at [5-10 linjer om problemet]

Formålet med dette Tilsagn er at yde et betinget tilskud fra DSI til Kommunen til finansiering af vedfærdsindsatsen [INDSATSNAVN] (”**Indsatsen**”). Indsatsen, herunder indsatsbeskrivelse, målsætninger, visitation mv., er nærmere beskrevet i *Projektbeskrivelsen* bilagt som Bilag 1.2 (”**Projektbeskrivelsen**”).

# Tilsagnets varighed

Dette Tilsagn træder i kraft [ved underskrivelse heraf / [DATO]] og løber indtil forpligtelserne under Tilsagnet er afviklet, eller Tilsagnet er tilbagekaldt i henhold til punkt 6.2 (”**Tilsagnsperioden**”).

Det står Kommunen frit for at forlænge Indsatsen efter udløb af Tilsagnsperioden, idet DSI ikke er forpligtet til at indgå i eller bidrage til en sådan forlængelse af Indsatsen.

# Udbetaling af Tilskuddet

DSI afgiver hermed tilsagn om at yde et samlet betinget tilskud til Kommunen på i alt **DKK […]** (”**Tilskuddet**”) på de vilkår og betingelser, der er anført i dette Tilsagn.

Tilskuddet kommer til udbetaling [i overensstemmelse med i *Udbetalingsplan for Indsatsen* bilagt som Bilag 3.2 (”**Udbetalingsplanen**”) / efter anmodning fra Kommunen] til en af Kommunen anvist bankkonto.

# Anvendelse af Tilskuddet

DSI afgiver Tilsagnet og yder hvert Tilskud med det formål at finansiere Indsatsen i overensstemmelse med *Budget for Indsatsen* bilagt som Bilag 4.1 (”**Budgettet**”), og Kommunen anerkender, at Tilsagnet afgives og at hvert Tilskud ydes på betingelse heraf samt forpligter sig til at anvende hvert Tilskud alene til Indsatsen og i overensstemmelse Budgettet.

DSI skal være berettiget til at reducere Tilskuddet i det omfang (i) der ikke [visiteres/opstarter] det forventede antal deltagere i Indsatsen, som er forudsat i Budgettet (relativ reduktion), eller (ii) der er færre omkostninger ved Indsatsen, end hvad der er forudsat i Budgettet (absolut reduktion). En beregning af den relative reduktion findes i punkt 2.1 i Budgettet.

Såfremt DSI har udbetalt Tilskud, som Kommunen ikke har anvendt som led i Indsatsen, f.eks. som følge af færre omkostninger, er Kommunen forpligtet til at tilbagebetale den ikke-anvendte del af Tilskuddet til DSI på en krone-for-krone basis og uafhængig af Betalingsmålene (som defineret i punkt 5.1). Ikke-anvendt Tilskud skal opgøres og fremlægges på årlig basis senest i forbindelse med Årsmødet og tilbagebetales til DSI senest en (1) måned efter afholdelsen af Årsmødet, medmindre det ikke-anvendte Tilskud kan henføres til omkostninger (periodisering), der først afholdes i det år, hvor opgørelsen finder sted, eller andet er aftalt mellem Parterne. Tilbagebetaling af ikke-anvendt Tilskud skal ikke have betydning for Afkastloftet (som defineret i punkt 5.1).

# Tilbagebetaling af Tilskuddet

Kommunen er forpligtet til at tilbagebetale Tilskuddet i overensstemmelse med *Tilbagebetalingsplan for Indsatsen* bilagt som Bilag 5.1 (”**Tilbagebetalingsplanen**”), såfremt de for Indsatsen aftalte betalingsmål (”**Betalingsmålene**”) opnås. Betalingsmålene er beskrevet i punkt 1 i Tilbagebetalingsplanen.

Efter Tilsagnsperiodens ophør skal Parterne foretage en kontrol af Kommunens samlede tilbagebetaling med henblik på at sikre, at Kommunen hverken har betalt mere eller mindre, end hvad Kommunen er forpligtet til.

Kommunen er ansvarlig for at foranledige, at (i) de nødvendige målinger til brug for opgørelse af Kommunens tilbagebetalingsforpligtelser foretages, (ii) Kommunens tilbagebetalingsforpligtelser beregnes og opgøres, og (iii) opgørelser over Kommunens tilbagebetalingsforpligtelser leveres til Styregruppen. De nødvendige målinger skal ske i overensstemmelse med principperne i punkt 2 i Tilbagebetalingsplanen.

[I forbindelse med dette Tilsagn har DSI indgået en aftale med […] vedrørende dækning af DSIs eventuelle underskud i forbindelse med dette Tilsagn. Dette ændrer ikke på DSIs forpligtelser overfor Kommunen.]

# Misligholdelse

## Tilbageholdelse af Tilskud

DSI er berettiget til at tilbageholde udbetaling af Tilskud, såfremt Kommunen ikke behørigt har overholdt eller overholder Tilsagnets vilkår og/eller betingelser, herunder i tilfælde af blandet andet[[2]](#footnote-2):

* 1. Indsatsen afviger fra Projektbeskrivelsen, herunder særligt visitation til Indsatsen punkt 3 (Visitation) Projektbeskrivelsen;
  2. Kommunen ikke på behørig vis informerer Styregruppen om Indsatsens udvikling;
  3. [Indsatsen oplever flere end [ANTAL] Deltagere, der bringer deres Indsatsforløb (som defineret i punkt 2.1 i Projektbeskrivelsen) til ophør (uanset årsag);]
  4. det ikke lykkedes at visitere [ANTAL] Deltagere til Indsatsen i løbet af det første år af Indsatsperioden, og [ANTAL] Deltagere i de efterfølgende år og resten af Indsatsperioden.
  5. Kommunen ikke rettidigt tilbagebetaler Tilskuddet i overensstemmelse med til punkt 3 i Tilbagebetalingsplanen; eller
  6. Indsatsens økonomi væsentligt afviger fra Budgettet.

Hvis DSI beslutter at udnytte sin ret til at tilbageholde Tilskuddet, skal dette ske ved en skriftlig orientering til Kommunen (e-mail er tilstrækkeligt) med en beskrivelse af de forhold, der har givet anledning til tilbageholdelsen samt en rimelig frist for Kommunen til at afhjælpe de pågældende forhold.

Hvis de forhold, der har givet anledning til tilbageholdelsen af Tilskuddet, ikke er afhjulpet senest ved udløb af afhjælpningsfristen fastsat af DSI, er DSI berettiget til at tilbagekalde Tilsagnet i henhold til punkt 6.2.

## Tilbagekaldelse af Tilsagn

DSI er berettiget til at tilbagekalde dette Tilsagn og derved indstille udbetalingen af ikke-udbetalte Tilskud samt kræve allerede udbetalte Tilskud, inklusive renter, tilbagebetalt, såfremt:

* 1. de forhold, der har givet anledning til en tilbageholdelse af Tilskuddet i medfør af punkt 6.1, ikke er afhjulpet senest ved udløb af afhjælpningsfristen;
  2. Tilskuddet ikke anvendes til fordel for Indsatsen, men anvendes til fordel for andre formål; eller
  3. en væsentlig del af Indsatsen ikke realiseres i [de første to (2) kvartaler] af Indsatsperioden.

Med undtagelse af omstændighederne anført i punkt 6.2.1, skal DSI ikke være berettiget til ensidigt at tilbagekalde Tilsagnet, idet Parterne til enhver tid er berettigede til ved skriftlig aftale herom at tilbagekalde, ændre eller frasige sig Tilsagnet.

Hvis DSI beslutter at udnytte sin ret til ensidigt og omgående at tilbagekalde Tilsagnet, skal dette ske ved en skriftlig orientering til Kommunen (e-mail er tilstrækkeligt) med (i) en beskrivelse af de forhold, der har givet anledning til tilbagekaldelsen, (ii) en opgørelse over allerede udbetalte Tilskud, der kræves tilbagebetalt i forbindelse med tilbagekaldelsen, og (iii) en betalingsfrist på 45 kalenderdage. Ved for sen betaling tillægges morarenter i overensstemmelse med rentelovens bestemmelser herom.

Såfremt Kommunen måtte have indsigelse mod tilbagekaldelsen af Tilsagnet, skal Kommunen gøre dette gældende over for DSI senest 30 kalenderdage fra Kommunens modtagelse af orienteringen anført i punkt 6.2.3. Kommunens indsigelse skal indeholde en redegørelse om, hvorfor tilbagekaldelse bestrides, herunder rimelig dokumentation for tilbagekaldelsens illegitimitet.

Hvis Parterne ikke kan løse en tvist om tilbagekaldelse af Tilsagnet bilateralt, skal Parterne søge tvisten løst i overensstemmelse med punkt 12 (*Tvister, lovvalg og værneting*).

# Styregruppe

Der skal oprettes en styregruppe (”**Styregruppen**”), medmindre DSI beslutter andet. Styregruppen skal som minimum bestå af repræsentanter fra Kommunen og DSI, idet DSI kan beslutte, at Styregruppen også kan inkludere repræsentanter fra relevant tredjeparter, f.eks. leverandører eller samarbejdspartnere.

Styregruppens formål er at drøfte Indsatsens udvikling, fremdrift og økonomiske forhold. Kommunen skal sørge for, at Styregruppen modtager information om Indsatsens udvikling, fremdrift og økonomiske forhold i et rapporteringsformat som Parterne i fællesskab udarbejder efter underskrivelse af dette Tilsagn. Kommunen skal sikre, at rapportering sker [månedligt / kvartalsvist / halvårligt].

Styregruppen skal mødes til minimum to (2) styregruppemøder årligt, idet hver af Parterne er berettiget til at kræve afholdelse af et styregruppemøde med rimeligt varsel. Tilrettelægning af styregruppemøderne aftales mellem DSI og Kommunen med hensyntagen til Styregruppens eventuelle øvrige repræsentanter, og Kommunen er ansvarlig for at indkalde til og forberede det nødvendige materiale for styregruppemøderne.

Et af de minimum to styregruppemøder skal afholdes senest ved udgangen af 2. kvartal, hvor Styregruppen skal drøfte Indsatsens økonomi for det foregående år (”**Årsmøde**”). Senest [DAGE] kalenderdage inden Årsmødet skal Kommunen levere et regnskab (med eventuelle relevante bilag) til DSI, der skal danne grundlag for Styregruppens drøftelse på Årsmødet. Kommunen er forpligtet til at udlevere den underliggende dokumentation for regnskabet, herunder arbejdsdokumenter mv., efter anmodning fra DSI.

Kommunen er forpligtet til at sørge for, at Styregruppen løbende modtager behørig og skriftlig rapportering om Indsatsen uden for styregruppemøderne, herunder navnlig om begivenheder eller forhold, der er væsentlige for Indsatsen.

# Oplysninger

DSI er til en hver tid berettiget til at stille spørgsmål og/eller anmode om oplysninger vedrørende Indsatsens forhold, udvikling, fremdrift og økonomiske forhold, og Kommunen skal besvare sådanne spørgsmål og/eller efterkomme sådanne anmodninger hurtigst muligt og efter bedste evne, idet Parterne er opmærksomme på reglerne for udveksling af oplysninger om enkeltpersoner.

# Lovgivningsmæssige forhold

I forbindelse med administration af Indsatsen samt indkøb af de til Indsatsen relevante ydelser, er Kommunen ansvarlig for overholdelse af gældende lovgivning, herunder, men ikke begrænset til, statsstøtteretlig, forvaltningsretlig, udbudsretlig og persondataretlig lovgivning, uanset hvorvidt Indsatsen leveres af Kommunen eller tredjemand.

I det omfang Kommunen gennemfører offentlige udbud med henblik på indkøb af de til Indsatsen relevante ydelser, skal Kommunen orientere DSI behørigt.

Samtlige beløb i dette Tilsagn er anført eksklusive moms. I det omfang et beløb er momspligtigt efter gældende lovgivning, skal DSI pålægge moms i forbindelse med opkrævning af det pågældende beløb.

# Kommunikation

Al kommunikation i henhold til dette Tilsagn skal ske skriftligt pr. e-mail til nedenstående e-mailadresser eller til sådanne andre e-mailadresser, som en Part måtte meddele den anden Part fra tid til anden:

Hvis til Kommunen: Att.: [NAVN]

E-mail: [E-MAILADRESSE]

Hvis til DSI: Att.: [NAVN]

E-mail: [E-MAILADRESSE]

Meddelelser, der modtages på en dag, som ikke er en hverdag, anses for at være blevet modtaget den første hverdag efter den faktiske modtagelsesdag.

# Ændringer og overdragelse

Dette Tilsagn kan alene ændres ved et skriftligt dokument, der underskrives af Parterne, idet DSI skal være berettiget til ensidigt at foretage ændringer til dette Tilsagn i overensstemmelse med punkt 4.2.

Rettighederne og forpligtelserne, der er fastsat i dette Tilsagn, må ikke overdrages til tredjemand af Kommunen uden forudgående godkendelse fra DSI. DSI skal være berettiget til helt eller delvist at overdrage rettighederne og forpligtelserne i dette Tilsagn til en anden offentlig institution eller en institution, der ejes af det offentlige eller i det væsentlige drives for offentlige midler, uden forudgående godkendelse fra Kommunen.

# Tvister, lovvalg og værneting

Tilsagnet og enhver tvist eller ethvert krav, som udspringer af eller opstår i forbindelse med Tilsagnet, er underlagt og skal fortolkes i overensstemmelse med dansk ret.

Enhver tvist, som udspringer af eller opstår i forbindelse med Tilsagnet, herunder tvister vedrørende Tilsagnets eksistens, gyldighed eller ophør, skal forsøges løst i mindelighed mellem Parterne. Hvis Parterne ikke har fundet en mindelig løsning senest 60 kalenderdage efter tvistens opståen, er hver Part berettiget til at indbringe tvisten for de danske domstolene med Københavns Byret som første instans.

# Bilag

Bilag 1.2 Projektbeskrivelse

Bilag 3.2 Udbetalingsplan for Indsatsen

Bilag 4.1 Budget for Indsatsen

Bilag 4.2 Eksempelberegninger

Bilag 5.1 Tilbagebetalingsplan for Indsatsen

**Underskriftside til Tilsagn vedrørende […]**

Dato: [DATO]

|  |  |  |
| --- | --- | --- |
| For […] Kommune: |  |  |
| [NAVN]  [TITEL] |  | [NAVN]  [TITEL] |
| For Den Sociale Investeringsfond S/I: |  |
| Karen Hækkerup  Bestyrelsesformand |  |

##### Bilag 1.2 - Projektbeskrivelse

# Indsatsen

## Indsatsbeskrivelse

Indsatsen er [**EKSEMPEL.** en tværgående helhedsorienteret social og- beskæftigelsesrettet indsats med fokus på Deltagernes (som defineret i punkt 3.3.1) boligsituation, der gennem Indsatsen skal bidrage til en stabil boligsituation for Deltagerne med henblik på at styrke Deltagernes mulighed for at blive (varigt) tilknyttet til uddannelse eller arbejde. Indsatsen er inspireret af metoderne ”Individuelt Planlagt job med Støtte (IPS)” og ”Critical Time Invention (CTI)”, der er to metoder, som er dokumenteret som værende effektive til at støtte borgere i kritiske overgangsfaser, hvilket overgangen til egen bolig for udsatte unge anses for at være.].

Indsatsen indebærer, at [**EKSEMPEL.** Deltagerne vil blive støttet i overgangsfasen til egen bolig og selvforsørgelse med særligt fokus på støtte til opnåelse af en stabil boligsituation, herunder at arbejde med de unges progression i den forbindelse. Indsatsen løber fra den 1. januar 2022 til den 30. juni 2024, hvor Deltagernes individuelle forløb gennemsnitligt vil løbe over en 1-årig periode dog således, at Deltagernes individuelle forløb først ophører, når Deltagerne vurderes at have en stabil boligsituation og har opnået en god tilknytning til uddannelse eller arbejde, eller er blevet afklaret til ressourceforløb, fleksjob eller førtidspension, såfremt en Deltager ikke er i stand til at tage en uddannelse eller et arbejde].

Indsatsen indeholder [**EKSEMPEL.** (i) en psykologfaglig visitationsproces, der involverer (a) udfyldning af et videnskabeligt udviklet screeningsskema og (b) en efterfølgende psykologfaglig visitationssamtale med henblik på vurdering af egnetheden af Indsatsen til borgeren; (ii) et gruppebaseret kursusforløb af ni (9) ugers varighed med en ugentlig kursusgang á tre (3) timer i Kommunens lokaler med en deltagergruppe på 14 Deltagere; (iii) et tilbud om to (2) individuelle psykologsamtaler undervejs i kursusforløbet].

## Formålet med Indsatsen

Formålet med Indsatsen er, at [**EKSEMPEL.** hjælpe borgere med at behandle deres stresssygdom og med at komme tilbage på arbejdsmarkedet, hvilket vil indebære en reduktion i udgifterne til disse borgere for Kommunen ].

## Målsætninger

Det er Parternes målsætninger med Indsatsen, at:

* 1. [**EKSEMPLER.** udvikle en virksom metode for opnåelse af progression inden for Indsatsens anvendelsesområde på tværs af faglighed, således at metoden kan skaleres til andre dele af forvaltningen og kommunerne (*bidrage til* *samfundsudvikling*)];
  2. [MÅLSÆTNING2]; og
  3. [MÅLSÆTNING3].

Indsatsens målsætninger har ingen betydning for opgørelsen af Kommunens tilbagebetalingsforpligtelser, eller DSIs ret til at modtage tilbagebetaling af Tilskuddet, idet både opgørelsen og tilbagebetalingen alene er afhængig af Betalingsmålene. På tilsvarende vis er DSI ikke berettiget til at tilbageholde hele eller dele af Tilskuddet eller tilbagekalde Tilsagnet.

## Forudsætninger

For Indsatsen gælder følgende forudsætninger, og såfremt forudsætningerne ikke var, eller forbliver med at være, opfyldte [**EKSEMPEL.** kan DSI beslutte at tilbageholde og/eller tilbagekalde Tilsagnet i overensstemmelse med Tilsagnets punkt 6.1 og 6.2]:

* 1. [FORUDSÆTNING1 **EKSEMPEL**: Kommunen stiller [ANTAL] boliger til rådighed];
  2. [FORUDSÆTNING2]; og
  3. [FORUDSÆTNING3].

## Risici

Følgende risici kan have en negativ betydning for Indsatsen, hvorfor Kommunen skal være særligt opmærksom på disse risici, herunder træffe de nødvendige og relevante foranstaltninger med henblik på at imødegå disse risici:

* 1. [**EKSEMPEL1.** Der er en risiko for, at Indsatsen mislykkes, hvis der ikke kan anvises et tilstrækkeligt antal boliger, som har en passende størrelse, til Deltagerne, eller hvis ventetiden for at få tildelt en bolig bliver for lang];
  2. [RISIKO2]; og
  3. [RISIKO3].

## Indsatsperiode

Indsatsen løber i perioden fra den [DATO] til den [DATO] (”**Indsatsperioden**”) inden for hvilken, [**EKSEMPEL.** seks (6) grupper af hver 14 Deltagere vil deltage i Indsatsen, og hvor hver Deltager vil deltage i et kursusforløb af ca. to (2) måneders varighed med efterfølgende opfølgninger henholdsvis seks (6) måneder og 12 måneder efter kursusforløbets afslutning].

[Der vil i de indledende måneder af Indsatsperioden være en on-boarding af Indsatsen, der kan medføre visse praktiske justeringer og tilpasninger til Indsatsen.][[3]](#footnote-3)

## Ressourcer

Der skal allokeres følgende ressourcer til Indsatsen:

[EKSEMPEL]

|  |  |  |
| --- | --- | --- |
| **Antal** | **Ressource** | **Ansvarlig** |
| [3] | [**EKSEMPEL.** Ungekonsulent (fuldtid) med særlige kompetencer indenfor udførerområdet under både social- og beskæftigelsesområdet] | [Kommunen] |
| […] | […] | […] |
| […] | […] | […] |
| […] | […] | […] |
| […] | […] | […] |
| […] | […] | […] |

## Ledelse og koordinering af Indsatsen

[**EKSEMPEL.** Kommunen skal sikre, at Leverandøren udpeger en projektleder, der er ansvarlig for Indsatsens gennemførelse. Desuden skal Kommunen med Leverandøren aftale en passende struktur, der kan opfylde vidensdeling og koordinering mellem Kommunen og Leverandøren, således at Indsatsen opfylder vilkårene beskrevet i Tilsagnet.]

## Leverandøren

Kommunen har besluttet, at Indsatsen skal leveres af en underleverandør, hvor Kommunen har valgt følgende leverandør:

[NAVN]

CVR-nr. […]

[ADRESSE]

[POSTNR. OG BY]

(”**Leverandøren**”)

Kommunen er ansvarlig for, at Leverandøren leverer sine ydelser i overensstemmelse med Tilsagnet samt bidrager til opfyldelse af Kommunens forpligtelser i henhold til dette Tilsagn, herunder f.eks. at bidrage til levering af data, information mv. til opgørelse af Kommunens tilbagebetalingsforpligtelser.

Leverandøren skal forestå følgende opgaver:

* 1. [OPGAVE1];
  2. [OPGAVE2]; og
  3. [OPGAVE3].

Som led i Leverandørens arbejde skal Kommunen sikre, at der ikke sker ulovlig delegation af myndighedsudøvelse til Leverandøren samt sikre, at forpligtelserne i henhold til punkt 9.1 i Tilsagnet opfyldes.

# Indsatsforløb

Hver Deltager vil deltage i et indsatsforløb (”**Indsatsforløbet**”), der indebærer, at [**EKSEMPEL.** Deltageren bliver tilknyttet én familiekonsulent og én socialfaglig koordinator, der vil tilrettelægge en individuel handleplan med 3-5 mål med fokus på Deltagerens ressourcer og potentialer. Deltager vil have 1-2 ugentlige hjemmebesøg eller samtaler med fokus på struktur, rutiner og brobygning.[[4]](#footnote-4)]

# Visitation

## Visitations- og eksklusionskriterier

Visitation til Indsatsen sker på baggrund af en række objektive og fagligt funderede visitations- og eksklusionskriterier, der skal indikere, om personerne vil have gavn af Indsatsen.

Kun personer, der opfylder nedenstående visitationskriterier, kan inkluderes i Indsatsen. Følgende visitationskriterier gælder for Indsatsen:

* 1. [**EKSEMPEL.** personens boligforhold vurderes at være en hindring for at blive (varigt) tilknyttet uddannelse eller arbejde og at opnå en bedre trivsel];
  2. [VISITATIONSKRITERIUM2]; og
  3. [VISITATIONSKRITERIUM3].

Der kan være personer, der opfylder de opstillede visitationskriterier, men hvor det af andre årsager ikke vil være hensigtsmæssigt at visitere til Indsatsen, idet Indsatsen ikke vil være gavnlig eller relevant for disse personer. Personer, der opfylder nedenstående eksklusionskriterier, kan ikke inkluderes i Indsatsen. Følgende eksklusionskriterier gælder for Indsatsen:

* 1. [**EKSEMPEL.** personen har en aktiv sag i Voksenservice (myndighedsafsnit på servicelovsområdet for voksne), idet der ses bort fra unge, der har haft en dialog med GRO (socialpsykiatrien)];
  2. [EKSKLUSIONSKRITERIUM2]; eller
  3. [EKSKLUSIONSKRITERIUM3].

## Visitationsproces

I Indsatsperioden er Kommunen ansvarlig for at visitere personer til Indsatsen, der opfylder visitationskriterierne i punkt 3.1, herunder at journalføre enhver visitation eller eksklusion med udførlig faglig begrundelse for den individuelle vurdering. Det forventede antal visiterede borgere (”**Deltagerne**”) fremgår af *Budget for Indsatsen* bilagt som Bilag 4.1.

Visitation af Deltagere til Indsatsen sker i intervaller, således at visitationsprocessen vil forløbe ved, at Kommunen visiterer:

* 1. […] Deltagere i perioden fra [DATO] til [DATO];
  2. […] Deltagere i perioden fra [DATO] til [DATO]; og
  3. […] Deltagere i perioden fra [DATO] til [DATO].

I det omfang en Deltagers Indsatsforløb bringes til ophør (uanset årsag) inden for [DAGE/UGER/MÅNEDER] fra Indsatsforløbets påbegyndelse, er Kommunen forpligtet til at visitere en ny borger til Indsatsen hurtigst muligt [og senest i forbindelse med næste visitation[[5]](#footnote-5)].

Hvis Kommunen oplever, at en Deltagers deltagelse i eller bidrag til sit Indsatsforløb er dalende eller under ophør, skal Kommunen vedvarende og opsøgende intensivere Indsatsen med henblik på at fastholde den pågældende Deltager i Indsatsforløbet, idet Parterne dog erkender, at de faktiske omstændigheder kan tilsige, at den pågældende Deltagers Indsatsforløb skal bringes til ophør, f.eks. fordi den pågældende Deltager bliver bevilliget en anden indsats, der er mere hensigtsmæssig end Indsatsen. I sådanne situationer skal Kommunen facilitere, at Deltagerens Indsatsforløb bringes til ophør på en hensigtsmæssig måde.

# Tidsplan

[EKSEMPEL]

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **År** | **2022** | | | | | | | | | | | | | | | **2023** | | | | | | | | | | | | | | | | **2024** | | | | | | | | | | | | | | | |
| **Kvartal** | **Q1** | | | **Q2** | | | | **Q3** | | | | **Q4** | | | | **Q1** | | | | **Q2** | | | | **Q3** | | | | **Q4** | | | | **Q1** | | | | **Q2** | | | | **Q3** | | | | **Q4** | | | |
| Tilsagnsperiode |  |  |  | |  |  |  | |  |  |  | |  |  |  | |  |  |  | |  |  |  | |  |  |  | |  |  |  | |  |  |  | |  |  |  | |  |  |  | |  |  |  | |
| Indsatsperiode |  |  |  | |  |  |  | |  |  |  | |  |  |  | |  |  |  | |  |  |  | |  |  |  | |  |  |  | |  |  |  | |  |  |  | |  |  |  | |  |  |  | |
| Visitation1 |  |  |  | |  |  |  | |  |  |  | |  |  |  | |  |  |  | |  |  |  | |  |  |  | |  |  |  | |  |  |  | |  |  |  | |  |  |  | |  |  |  | |
| Indsatsforløb1 |  |  |  | |  |  |  | |  |  |  | |  |  |  | |  |  |  | |  |  |  | |  |  |  | |  |  |  | |  |  |  | |  |  |  | |  |  |  | |  |  |  | |
| Måling1 |  |  |  | |  |  |  | |  |  |  | |  |  |  | |  |  |  | |  |  |  | |  |  |  | |  |  |  | |  |  |  | |  |  |  | |  |  |  | |  |  |  | |
| Visitation2 |  |  |  | |  |  |  | |  |  |  | |  |  |  | |  |  |  | |  |  |  | |  |  |  | |  |  |  | |  |  |  | |  |  |  | |  |  |  | |  |  |  | |
| Indsatsforløb2 |  |  |  | |  |  |  | |  |  |  | |  |  |  | |  |  |  | |  |  |  | |  |  |  | |  |  |  | |  |  |  | |  |  |  | |  |  |  | |  |  |  | |
| Måling2 |  |  |  | |  |  |  | |  |  |  | |  |  |  | |  |  |  | |  |  |  | |  |  |  | |  |  |  | |  |  |  | |  |  |  | |  |  |  | |  |  |  | |
| Visitation3 |  |  |  | |  |  |  | |  |  |  | |  |  |  | |  |  |  | |  |  |  | |  |  |  | |  |  |  | |  |  |  | |  |  |  | |  |  |  | |  |  |  | |
| Indsatsforløb3 |  |  |  | |  |  |  | |  |  |  | |  |  |  | |  |  |  | |  |  |  | |  |  |  | |  |  |  | |  |  |  | |  |  |  | |  |  |  | |  |  |  | |
| Måling3 |  |  |  | |  |  |  | |  |  |  | |  |  |  | |  |  |  | |  |  |  | |  |  |  | |  |  |  | |  |  |  | |  |  |  | |  |  |  | |  |  |  | |

##### Bilag 3.2 - Udbetalingsplan for Indsatsen

[EKSEMPEL]

|  |  |  |  |
| --- | --- | --- | --- |
| **Udbetalingsrate** | **Periode** | **Frist for**  **udbetalingsdato** | **Beløb**  **(DKK)** |
| Første rate | [2022] | [31. januar 2022] | [1.000.000] |
| Anden rate | […] | […] | […] |
| Tredje rate | […] | […] | […] |
| **Total** | | | **[…]** |

##### 

##### Bilag 4.1 - Budget for Indsatsen

[EKSEMPEL]

|  |  |  |  |  |
| --- | --- | --- | --- | --- |
|  | **2022** | **2023** | **2024** | **TOTAL** |
| [OMKOSTNING]  *[KORT BESKRIVELSE AF OMKOSTNING]*  *Omkostninger pr. deltager DKK […]* | […][[6]](#footnote-6) | […] | […] | […] |
| [OMKOSTNING]  *[KORT BESKRIVELSE AF OMKOSTNING]*  *Omkostninger pr. deltager DKK […]* | […] | […] | […] | […] |
| [OMKOSTNING]  *[KORT BESKRIVELSE AF OMKOSTNING]*  *Omkostninger pr. deltager DKK […]* | […] | […] | […] | […] |
| [OMKOSTNING]  *[KORT BESKRIVELSE AF OMKOSTNING]*  *Omkostninger pr. deltager DKK […]* | […] | […] | […] | […] |
| [OMKOSTNING]  *[KORT BESKRIVELSE AF OMKOSTNING]*  *Omkostninger pr. deltager DKK […]* | […] | […] | […] | […] |
| **Budget i alt** | **[…]** | **[…]** | **[…]** | **[…]** |
|  |  |  |  |  |
| *Forventet antal deltagere* | *[…]* | *[…]* | *[…]* | *[…]* |

##### Bilag 4.2 - eksempelberegninger

# Beregning af relativ reduktion i Tilskuddet (Tilsagnets punkt 4.2):

##### Bilag 5.1 - Tilbagebetalingsplan for Indsatsen

# Tilbagebetalingsplan for Indsatsen

[EKSEMPEL]

|  |  |  |  |
| --- | --- | --- | --- |
| **Tilbagebetalingsrate** | **Periode** | **Frist for**  **opgørelse** | **Frist for**  **tilbagebetaling** |
| Første rate | [2022] | [31. januar 2023] | [31. februar 2023] |
| Anden rate | […] | […] | […] |
| Tredje rate | […] | […] | […] |

# Betalingsmål for Indsatsen

[EKSEMPEL]

|  |  |  |  |  |  |
| --- | --- | --- | --- | --- | --- |
| **Betalingsmål1** | **Kategori2** | **Effekt3** | **Indikator4** | **Måling5** | **Betaling6** |
| [Brug af kurset]  *[Betalingsmålet opnås ved, at en Deltager gennemfører sit kursusforløb og angiver at være ‘meget tilfreds’ eller ‘tilfreds’ med kursusforløbet.]* | [Primær] | [Mindre stress] | [Testresultat] | [Kommunen foretager test halvårligt pr. 30. juni og 31. december vedrørende de foregående seks måneder] | DKK [7.900]  pr. deltager |
| [NAVN]  *[BESKRIVELSE]* | [Primær/sekundær] | […] | […] | […] | DKK […]  pr. deltager |
| [NAVN]  *[BESKRIVELSE]* | [Primær/sekundær] | […] | […] | […] | DKK […]  pr. deltager |

1 Den specifikke værdi, der skal opnås for at fastslå, om der er opnået tilfredsstillende resultater, f.eks. en testscore op 95 ud af 100 eller forbedring på 30 point i en testscore over en 5 måneders periode.

2 De(t) primære Betalingsmål er de(t) vigtigste Betalingsmål og udtryk for de(t) Betalingsmål, som Kommunen i først række ønsker indfriet, mens de(t) sekundære Betalingsmål er de(t) Betalingsmål, som Kommunen ønsker at forbedre, men som afdækker en anden dimension af Indsatsens formål, og som understøtter de(t) primære Betalingsmål.

3 Det der ændrer sig for en person eller en gruppe som følge af Indsatsen, f.eks. højere beskæftigelse, højere mental sundhed.

4 Den specifikke måde, hvorpå det afgøres, om en effekt er opnået, f.eks. et testresultat eller et opslag i et register.

5 Periode, frekvens og målingsansvarlig.

6 Hvilken betaling (DKK) udløser et opfyldt betalingsmål. Hvordan beregnes den? Opgøres målet pr. deltager eller samlet.

På et hvilket som helst tidspunkt i Indsatsperioden kan Parterne i fællesskab beslutte at justere betalingsmålene, såfremt det viser sig, at Indsatsen afviger fra de af Parterne forudsatte målsætninger og forudsætninger anført i punkt 1.3 og 1.4 i Projektbeskrivelsen.

Idet omfang det ikke er muligt at tilvejebringe den fornødne data til brug for opgørelsen af Kommunens tilbagebetalingsforpligtelser, f.eks. fordi en Deltager er flyttet fra Kommunen, eller en Deltagers deltagelse i Indsatsen er ophørt før Indsatsperiodens afslutning og derfor ikke kan deltage i en måling, skal den manglende data for den pågældende Deltager erstattes med gennemsnittet af den tilvejebragte data ved tilsvarende målinger. I det tilfælde, hvor grunden til den manglende data er, at en Deltagers deltagelse i Indsatsen er ophørt før Indsatsperiodens afslutning, og hvor den pågældende Deltager er blevet erstattet af en ny Deltager i henhold til punkt 3.2.3 i Projektbeskrivelsen, skal der ikke foretages en korrektion for den manglende data.

1. Note: Det bør inden Tilsagnet færdiggøres sikres, at alle krydshenvisninger er korrekt opdateret og irrelevante krydshenvisninger (f.eks. forhold der ikke er beskrevet i Tilsagnet) slettes. Dette gøres nemmest ved at markere et afsnit og højreklikke opdatere krydshenvisningerne. Fodnoterne bør ligeledes slettes. [↑](#footnote-ref-1)
2. Note: Det bør sikres, at alle krydshenvisninger er korrekt opdateret og at forhold der ikke er relevant for det pågældende Tilsagn, f.eks. dropouts, slettes. [↑](#footnote-ref-2)
3. **Note.** Dette punkt er en beskyttelse af Kommunen og bør alene anvendes, såfremt der ikke er mange erfaringer med Indsatsen, hvorfor der kan være visse opstartsvanskeligheder. [↑](#footnote-ref-3)
4. I dette afsnit skal indsatsforløbet fra Deltagerens perspektiv beskrives. [↑](#footnote-ref-4)
5. Hvis praktisk muligt i forhold til budget og kapacitet mv. [↑](#footnote-ref-5)
6. Note: Den samlede omkostning indsættes, dvs. omkostning pr. deltager x forventet antal deltagere. [↑](#footnote-ref-6)